Manfred Winkelhock

Manfred Winkelhock (Waiblingen, 1951ko urriaren 6a - Toronto, 1985eko abuztuaren 12a) alemaniar 1 Formulako auto-gidaria izan zen.

1 Formulako Txapelketako 56 sari nagusitan parte hartu zuen 1980 eta 1985 artean. Arrows, ATS, Brabham eta RAM Racing taldeetako gidaria izan zen, eta emaitzarik onena bosgarren postua izan zen 1982ko Brasilgo Sari Nagusian.

1 Formula eta iraupen lasterketak uztartu zituen. 1985eko abuztuan hil zen Torontoko zirkuituan, Iraupen Txapelketako 1000 kilometroko Budweiser proban.

Baden-Württembergeko jendea
Alemaniako 1 Formulako gidariak